Per poder realitzar algunes professions, és necessari que estiguis en possessió d' un carnet professional que t'habilita per l'exercici d'aquesta. el carnet certifica que la persona té les competències i coneixements necessaris per exercir bé les tasques pròpies de la professió.
Les convocatòries per obtenir cada carnet les realitza el Departament d'Empresa, Indústria i Energia de la Generalitat mitjançant el sector d'activitat econòmic.
+INFO Carnets Professionals
Moltes persones han adquirit les seves competències professionals en el lloc de treball o mitjançant la pràctica, l' experiència professional o vies no formals de formació. Per tant, són persones que tenen les competències però no l' acreditació oficial.
+INFO Acredita't. Web de la Generalitat de Catalunya
El certificat de professionalitat és un document oficial que acredita a qui l'obté que és competent professionalment per a desenvolupar una activitat laboral d'acord amb les exigències de la producció i l'ocupació. És a dir, que té els coneixements i habilitats per desenvolupar-la, de forma correcta i d'acord amb les exigències del mercat.
Un certificat de professionalitat acredita les competències professionals d'una persona, independentment de si aquestes s'han obtingut a través de l'experiència professional o de la formació, tant formal com no formal.
+INFO Certificats Professionals. Web del Servei d'Ocupació de Catalunya.
Revisat: 20/09/2017